روسیا پرزیدنتی ولادیمیر پوتین، اوکراینانین نوکلئر سلاحی آرخاسیندا اولدوغونو ادعا ائد‌رک ۲۴ فوریه‌ده باشلاتدیقلاری ساواش اوچون،
"بیز اوکراینادا ائتمه‌لی اولدوغوموزو ائتدیک، باغیمسیزلیق اوچون ائتدیک" دئدی.
ولادیمیر پوتین ایکینجی دونیا ساواشیندا سووئت اتفاقینین نازی آلمانیاسینی مغلوب ائتمه‌سینین ۷۷.جی ایل دؤنومو ایله باغلی موسکوادا قیزیل میداندا دانیشدی.
پوتین، کیئوین نوکلئر سلاحینین آرخاسیندا اولدوغونو ادعا ائد‌رک باشلاتدیقلاری ساواش اوچون،
"بیز اوکراینادا ائتمه‌میز لازیم اولانی ائتدیک، موستقیللیک اوچون ائتدیک" دئدی.
پوتین، باتینین روسیانی دینله‌مک ایستمه‌دیگینی و باشقا پلانلارینین اولدوغونو قید ائد‌رک،
ایندی بوتون دونیا اوکراینایا ان مدرن سلاحلاری گتیردیگینی گؤروروک" دئدی.
ناتونون حربی بیر عملیات باشلاتدیغینی و روسیا تورپاقلارینی اله گئچیرمه‌یی هدفله‌دیگینی بیلدیره‌ن پوتین، اتفاقین اؤلکه سرحدلرینده تهلوکه یاراتدیغینی وورغولادی.
روسیا لیدئری ایکینجی دونیا ساواشیندا نازی آلمانیاسی اوزرینده غلبه قازانمیش نسیلله غرور دویدوقلارینی بیلدیررک،
"نازیسمی دارماداغین ائد‌نلرین خاطره‌سینی یاشاتماق بیزیم بورجوموزدور" دئیه دانیشدی.
مقصدلرینین روسلارا قارشی آچیقلان ساواشی دوردورماق اولدوغونو بیلدیره‌ن پوتین،
بو گون دونباس‌دا ساواشان عسگرلریمیز بیلسینلر کی، گله‌جگیمیزی قورویورلار" ایفاده‌سینی ایشلتدی.
